Цветан Ангелов
Вносен

chitanka.info

Ех, не се приказва с Росен.

Росен

целият е… вносен.

Панталоните момчешки —

от Острава, чешки.

Ризата — от Казабланка.

Значи, мароканка.

И с обувките ни слиса —

гръцки, от Лариса.

Даже с кърпичката носна —

вносна,

чак от Босна…

Щял да има някой ден

и звънче индийско.

А пък той си е роден

в Бистрица,

Софийско…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.